open-index/open-wikipedia-markdown huggingface dataset:
Pyramída Ameneja Aamua

thumb|242px|Dispozícia pyramídy a jej komplexu.
**Pyramída Ameneja Aamua** alebo **Pyramída Ameneja Kemaua** je kráľovská hrobka, ktorá leží pri juhovýchodnom okraji jazera Dahšúr pri rovnomennej dedine v Egypte.

Pyramídu nechal postaviť faraón 13. dynastie Amenej Aamu (okolo 1750 pred Kr.), inak neznámy panovník, možno totožný s faraónom *Sehotepibrem* z Turínskeho zoznamu kráľov.

## Pyramída a komplex
Nadzemná časť objektu je skoro úplne zničená. Podzemná časť je trochu viac zachovaná. Do subštruktúry sa vstupuje vchodom spred východnej steny pyramídy, ktorý nie je umiestnený osovo voči nej. Od vstupu pokračuje zostupná chodba až po prvý z troch uzatváracích kamenných blokov, od ktorého sa chodba trikrát lomí v rôznych úrovniach a končí v pohrebnej komore, ležiacej takmer pod zvislou osou pyramídy. Na vzdialenejšej polovici jej dna je vytesaná jama, v ktorej je umiestnený obrovský kremencový monolit, do ktorého bol vyhĺbený otvor pre rakvu s múmiou a menší pre kanopickú skrinku. Na druhej strane pri vchode do komory ležal kryt, ktorý po pohrebe presunuli na druhú stranu miestnosti, a tak uzavrel rakvu a kanopy v monolite. Približne v strede pozdĺžnej steny komory, v úrovni konca zasunutého krytu, sa nachádza výklenok s tretím uzatváracím kamenným blokom, ktorý sa po uzatvorení rakvy v monolite vysunul a v strede prehradil pohrebnú komoru. Zlodeji však aj tento systém prekonali a hrobku vylúpili. V komore ostali len úlomky alabastrových kanôp s menom majiteľa, podľa ktorých ho dnes možno určiť.

## Výskum
Pyramídu objavil roku 1957 americký matematik, archeológ a etnograf Charles Arthur Musès, dôkladnejší výskum urobili až talianski egyptológovia Vito Maragioglio a Celeste Ambrogio Rinaldi v roku 1968.

## Referencie

## Literatúra
* 
* 

## Pozri aj
* Zoznam egyptských pyramíd
* Lepsiusov zoznam pyramíd

## Iné projekty

Kategória:Pyramídy v Egypte
Kruhy (vokálna skupina)

**Kruhy** je slovenská vokálna skupina. 

## História a pôsobenie
Bola založená v máji 1998 v Trnave. Iniciátorom vzniku skupiny bola Lucia Duchoňová. 

V prvej etape pôsobenia skupiny tvorili ťažisko repertoáru černošské spirituály. Dnes sa skupina venuje predovšetkým swingovým, jazzovým a muzikálovým melódiám, pričom repertoár zahŕňa aj medzinárodné a slovenské vianočné piesne a koleda.

Kruhy sa počas svojho pôsobenia koncertne predstavili na Slovensku, interpretačne sa zúčastnili mnohých slovenských hudobných festivalov (napr. Dobrofest, Lumen, Trnavská hudobná jeseň, Bratislavské kultúrne leto, Folkové Vianoce Bratislava, Oravské kultúrne leto a i.) a významných podujatí (návšteva pápeža Jána Pavla II. v Trnave a pod.).

V roku 2000 Kruhy podnikli úspešné turné vo Francúzskej Bretagni. V roku 2003 sa zúčastnili na súťažnom *Festivale adventnej a vianočnej hudby* v Prahe, kde sa po úspešnom vystúpení umiestnili v Zlatom pásme.
Kruhy absolvovali koncerty v Rakúsku a v Česku, spolupracovali s Túlavým divadlom a členovia skupiny spolupracovali na viacerých koncertoch Bratislavských hudobných slávností, *Bratislavskej kávy Ľubomíra Feldeka* a pod.
V rokoch 2002 a 2003 skupina spoluorganizovala a následne aj účinkovala na gospelovom projekte Great Day - koncert gospelov a spirituálov, na ktorom bola uvedená slovenská premiéra *Gospelovej omše Roberta Raya* na Slovensku.
Vokálna skupina Kruhy vydala svoje prvé CD pod názvom Deep River (Hlboká rieka) s výberom černošských spirituálov v roku 2002. Druhé CD: *Narodil sa Pán* vyšlo v roku 2004 a obsahuje vianočné piesne a koledy.
V roku 2005 sa Kruhy zúčastnili Majstrovských kurzov svetoznámej vokálnej skupiny King´s Singers v rámci *Schleshwig-Holstein Musik Festival* a v roku 2007 členovia spolupracovali na projekte Zborovej akadémie SHMF pod vedením Bobby McFerrina.

Od roku 2008 skupina organizuje medzinárodný festival a cappella hudby v Trnave - ZooM+.

## Členovia skupiny
* Lucia Duchoňová - soprán
* Andrea Vadovičová - soprán
* Katarína Rapantová - soprán
* Bea Šimorová - alt
* Alexandra Fehérová - alt
* Andrej Rapant - tenor
* Marcel Kajan - tenor
* Marian Remenár - bas
* Marcel Horňák - bas

## Diskografia
* 2002 *Deep River* - , CD 
* 2004 *Narodil sa Pán* - , CD

## Motto

*...ak narušíš pokojnú hladinu vody, vzniknú vždy len kruhy, ktoré sa šíria všetkými smermi ako poslovia...*

## Referencie

## Externé odkazy
* Vokálna skupina Kruhy - muzikland.sk  

Kategória:Slovenské hudobné skupiny
Kategória:Slovenské vokálne skupiny
Kategória:Kresťanské hudobné skupiny
Kategória:Hudobné skupiny z 1998
Tommy Hansen

**Tommy Hansen**, vlastným menom **Filip Trojovský**, (* 16. marec 1982, Havířov, Česko-Slovensko, dnes Česko) je český gymnasta, športovec, moderátor, tréner, model, herec a pornoherec.

## Životopis a kariéra
Filip Trojovský vyštudoval odbor Telesná výchova a šport na Fakulte športových štúdií Masarykovej univerzity v Brne, kde v roku 2005 získal akademický titul bakalár (Bc.). V roku 2005 vyhral Czech Open v Sanshou a Majstrovstvá Európy v kick-boxe. Zúčastnil sa prvej série reality show Big Brother v televízii Nova a skončil na 3. mieste.

Pod menom Tommy Hansen účinkoval v pornografických filmoch s gay tematikou, hlavne pod hlavičkou firmy Bel Ami. Jeho filmy z tých čias sa stali veľmi populárnymi tak na českej, ako aj na svetovej gay scéne. V roku 2005 účinkoval v televíznej reklame natočenej pre bavorskú mliekáreň Müller. Po zverejnení minulosti Filipa Trojovského v nemeckých médiách bola reklama stiahnutá.

## Filmografia (výber)

**101 Men* 11. časť
**Personal Trainers 5*
**Julian*
**Lukas in Love* 1. časť 
**Flings 2*
**Out in Africa 2*
**Greek Holiday * 1. a 2. časť
**The Private Life of Brandon Manilow*

## Externé odkazy
Oficiálne stránky Filipa Trojovského  (po česky)

## Referencie

## Zdroje

Kategória:Narodenia v 1982
Kategória:Českí pornoherci
Kategória:České LGBT osobnosti
Chendžerova pyramída

thumb|242px|Náčrt dispozície pyramídy a jej komplexu.
**Chendžerova pyramída** je kráľovská hrobka, ktorá leží na území pohrebiska južne od dediny Sakkára v Egypte.

thumb|242px|Axonometria subštruktúry pyramídy.
Pyramídu postavil faraón 13. dynastie Chendžer (okolo 1745 pred Kr.), ktorý bol pravdepodobne podľa mena cudzinec, asi pôvodom ázijský (sýrsky alebo palestínsky) žoldnier.

## Pyramída
Stavba má jadro z nepálených tehál, ktoré kedysi zakrýval obklad z vápencových blokov. Vstup dovnútra pyramídy sa nachádza pod západnou stenou pri juhozápadnom nároží, chodba klesá do podzemia ako rampa so schodiskom uprostred, pokračuje v rôznych úrovniach a štyrikrát sa lomí, až ústi pri strede základne do pohrebnej komory, ktorá je postavená podľa pohrebnej komory Pyramídy Amenemheta III. v Hawáre. Na trase chodby sa nachádzajú dva monolitické uzávery, ktoré neboli nikdy uzatvorené. Priestor tvorí obrovský kremencový monolit, zapustený v kamennom podloží s priestorom vytesaným v jeho strede. Nad ním leží veko z dvoch veľkých plochých monolitov, ktoré ho uzatvárali. Po stranách sú úzke šachty, pomocou ktorých sa spúšťal jeden z blokov po pohrebe. Nad kremencovou komorou je vybudovaný sedlový strop z veľkých vápencových blokov a nad ním tehlová klenba na statické odľahčenie stropu od hmotnosti, ktorou pôsobí masa jadra z nepálených tehál.

## Pyramídový komplex
Zádušný chrám kedysi stál pred východnou stenou pyramídy, dnes je úplne zničený. Pri archeologickom výskume sa našli okrem dlažby, fragmentov stĺpov a reliéfov aj úlomky pyramidia z čiernej žuly s hieroglyfickými nápismi a reliéfnou dekoráciou. Areál bol obohnaný dvomi múrmi, vnútorný bol z vápencových blokov, zdobený výklenkami, vonkajší z nepálených tehál. Našli sa pozostatky vstupnej kaplnky pri severnej stene pyramídy. Pri severovýchodnom nároží stála menšia pyramída, jediná pri pyramídach z 13. dynastie, so schodiskom a chodbou z východu a dvomi pohrebnými komorami, v ktorých boli pravdepodobne pochované dve Chendžerove manželky. Pri juhovýchodnom nároží medzi vnútorným a vonkajším múrom sa našli aj stopy po schodisku neurčitej subštruktúry, ktorá možno patrila nedokončenej kultovej pyramíde.

## Výskum
Pyramídu objavil roku 1929 švajčiarsky egyptológ Gustave Jéquier v rámci vykopávok v okolí Šepseskafovej hrobky.

## Referencie

## Literatúra
* 
* 

## Pozri aj
* Zoznam egyptských pyramíd
* Lepsiusov zoznam pyramíd

## Iné projekty





Kategória:Pyramídy v Egypte
Kategória:13. dynastia Egypta
Kruhy

**Kruhy** môžu byť:

*množné číslo od slova kruh
*v telocviku: gymnastické náradie, dva kruhy zavesené na povrazoch, pozri kruhy (gymnastika)
*skupina ľudí rovnakého spoločenského zaradenia alebo rovnakých záujmov
*názov hudobnej skupiny, pozri Kruhy (vokálna skupina)
*americký film z roku 2017, pozri Kruhy (film)

## Pozri aj
*ročné kruhy
*kruh v obilí
Ónodský snem

náhľad|Útok na turčianskych vyslancov na sneme v Ónode v roku 1707. Maľba Thana Móra. 
**Ónodský snem** alebo **snem v Ónode** alebo **divoký snem** bol snem zástupcov stolíc a slobodných kráľovských miest zo všetkých území, ktoré ovládal František II. Rákoci, ktorý sa konal v Ónode 31. mája 1707 až 22. júna 1707.

Na sneme boli Habsburgovci (z pohľadu účastníkov snemu) zbavení uhorského trónu. Detronizáciou Habsburgovcov sa povstalci snažili získať vojenskú a finančnú podporu Francúzska (Rákoci sa korunovať nenechal). Okrem toho šľachticom, ktorí sa do dvoch mesiacov nepripojili k povstaniu Františka Rákociho, mal byť skonfiškovaný majetok. Takisto sa odhlasovali 2 milióny zlatých dane na ďalšie vedenie povstania (posledné protihabsburské stavovské povstanie v rokoch 1703 až 1711.).

V dôsledku tohto snemu (najmä detronizácie a konfliktu so slovenskými šľachticmi) Rákoci a jeho generál Berčéni stratili posledné sympatie u väčšiny obyvateľstva a domácej (uhorskej) šľachty.

## Konflikt s Turčianskou stolicou
Predstavitelia Turčianskej stolice už v januári 1707 listom vyzvali susedné stolice, aby spolu požadovali ukončenie Rákociho povstania z dôvodu prílišného zaťaženia daňami a prechmatov povstalcov. Stali sa tak opozíciou proti Rákocimu; opozíciu, ktorú tvorili najmä slovenskí zemania. List sa dostal do rúk Rákocimu a ten sa rozhodol vybaviť záležitosť na sneme. 6. júna tam vyslanci Turčianskej stolice, slovenskí šľachtici - podžupan Krištof Okoličáni a jeho námestník Melichar Rakovský - boli obvinení, že svojou činnosťou ohrozujú jednotu boja za slobodu a boli napadnutí rozvášnenými stúpencami Rákociho. Rakovského rozsekali šabľami a Okoličániho 9. júna 1707 popravili. Turčianska stolica bola zrušená, jej zástavy roztrhané, pečate zlomené a územie pripojené k susedným stoliciam (neskôr bola stolica ale obnovená). Všetkých 58 poslancov snemu za Turčiansku stolicu išlo do väzenia a skonfiškovali im majetky.

Zavraždenie slovenských vyslancov nahnalo ostatným poslancom snemu strach, v dôsledku ktorého bez protestov (aj keď s nevôľou) odhlasovali zosadenie Habsburgovcov z uhorského trónu.

## Iné projekty

## Externé odkazy
*Slováci a Ónodský snem
* 

Kategória:Dejiny Uhorska
Kategória:Dejiny Slovenska
Hmlovina

**Hmlovina** môže byť:
*niečo podobné hmle, najmä jemne rozptýlená kvapalina, pozri pod hmla
*hmlovité mraky
*v astronómii: pozri hmlovina (astronómia)
Nebula

**Nebula** môže byť:
*v astronómii: hmlovina (astronómia)
*v literatúre: Cena Nebula (*Nebula Award*)
*v lekárnictve: uzavieracia oblátka na práškové lieky, pozri nebula (lieky)
*v architektúre: ozdoba s vlnitým okrajom, pozri nebula (architektúra)
*v lekárstve: ľahký očný zákal, pozri nebula (ochorenie)
*v Star Treku: Nebula (trieda kozmických lodí)
*v počítačoch: počítačová hra pre Sinclair ZX Spectrum, pozri Nebula (počítačová hra)
Corrientes (mesto)

**Corrientes** je hlavné mesto provincie Corrientes v Argentíne. Leží na východnom brehu rieky Paraná oproti mestu Resistencia. Je vzdialené asi 1000 kilometrov od hlavného mesta krajiny Buenos Aires a 300 kilometrov od mesta Posadas. V roku 2001 tu žilo 314 546 obyvateľov. Pri sčítaní ľudu v roku 2010 malo mesto 346 334 obyvateľov (bez predmestí). V súčasnosti sa počet obyvateľov celej metropolitnej oblasti Corrientes udáva na 384 900 ľudí.

Corrientes je najdôležitejšie mesto celej provincie. Je to ekonomické centrum a nachádza sa tu väčšina úradov a inštitúcií. Je tiež domovom jedného z najväčších argentínskych karnevalov.

## Dejiny
V roku 1516 viedol Juan Díaz de Solís expedíciu do oblasti dnešného mesta, ktoré bolo v tej dobe obývané domorodcami kmeňa Guaraní. Táto expedícia však bola domorodcami napadnutá a Solís bol zabitý.

Sebastián Gaboto založil v roku 1527 na brehu rieky Paraná pevnosť *Sancti Spiritu*. 

3. apríla 1588 zakládá Juan Torres de Vera y Aragón osadu San Juan de Vera de las Siete Corrientes, ktorej názov bol neskôr skrátený na *Corrientes*.

V roku 1615 sa v blízkosti rieky Uruguaj usadili Jezuiti. V roku 1807 mesto odolávalo britskej invázii. Počas Argentínskej vojny o nezávislosť dochádzalo k neustálym konfliktom s centrálnou vládou v Buenos Aires, ale počas Vojny trojaliancie sa spojili potom, čo bolo mesto v roku 1865 napadnuté paraguajskou armádou.

## Referencie

## Iné projekty

## Externé odkazy
* Stránka mesta
* Stránka min. vnútra

## Zdroj

Kategória:Mestá v provincii Corrientes
Ilia Michajlovič Frank

**Ilia Michajlovič Frank** (; * 23. október 1908, Petrohrad, Rusko - † 22. jún 1990, Moskva, Rusko, ZSSR) bol ruský fyzik. V roku 1958 dostal Nobelovu cenu za fyziku za prínos pri objasnení Čerenkovovho žiarenia. Nobelovu cenu dostal spolu s Pavlom Alexejevičom Čerenkovom a Igorom Jevgenievičom Tammom.

## Iné projekty

Kategória:Nositelia Nobelovej ceny za fyziku
Kategória:Členovia Ruskej akadémie vied
Kategória:Ruskí fyzici
Kategória:Fyzici židovského pôvodu
Kategória:Sovietski fyzici
Kategória:Osobnosti na ruských poštových známkach
Igor Jevgenievič Tamm

**Igor Jevgenievič Tamm** (; * 8. júl 1895, Vladivostok, Ruská ríša – † 12. apríl 1971, Moskva, ZSSR) bol ruský fyzik a matematik. V roku 1958 dostal spolu s Pavlom Alexejevičom Čerenkovom a Iliom Michajlovičom Frankom Nobelovu cenu za fyziku za spoluobjav a prínos k objasneniu Čerenkovovho žiarenia.

## Iné projekty

Kategória:Nositelia Nobelovej ceny za fyziku
Kategória:Ruskí fyzici
Kategória:Sovietski fyzici
Kategória:Ruskí matematici
Kategória:Ruskí vynálezcovia
Kategória:Osobnosti z Vladivostoku
Kategória:Pochovaní na Novodievčom cintoríne
Emilio Gino Segrè

**Emilio Gino Segrè** (* 1. február 1905, Tivoli, Taliansko - † 22. apríl 1989, Lafayette, Kalifornia, USA) bol americký fyzik. Pochádzal z Talianska, z ktorého bol ako sefarský Žid donútený emigrovať po tom, čo fašistický režim roku 1938 zaviedol protižidovské zákony (o. i. zakazovali Židom pôsobiť na univerzite). Odišiel do USA, kde v roku 1944 získal štátne občianstvo. V rokoch 1943 – 1946 pracoval v Národnom laboratóriu Los Alamos ako vedúci skupiny v rámci projektu Manhattan.

V roku 1959 dostal spolu s Owenom Chamberlainom Nobelovu cenu za fyziku za objav antiprotónu, subatomárnej antičastice.

## Iné projekty

## Referencie

Kategória:Talianski fyzici
Kategória:Nositelia Nobelovej ceny za fyziku
Kategória:Talianski nositelia Nobelovej ceny
Kategória:Fyzici židovského pôvodu
Kategória:Osobnosti USA židovského pôvodu
Kategória:Projekt Manhattan
Owen Chamberlain

**Owen Chamberlain** (* 10. júl 1920, San Francisco, Kalifornia, USA - † 28. február 2006, Berkeley) bol americký fyzik.

V roku 1959 dostal s Emiliom Ginom Segrèm Nobelovu cenu za fyziku za spoluobjav antiprotónu, subatomárnej antičastice.

## Literatúra
* Lubomír Sodomka, Magdalena Sodomková, Nobelovy ceny za fyziku, Praha : SET OUT, 1997. ISBN 80-902058-5-2

## Iné projekty

## Externé odkazy
* Nobelova cena za fyziku 1959 
* Fotogaléria Owena Chamberlaina  
* Nekrológ v New York Times

## Zdroj

Kategória:Fyzici USA
Kategória:Projekt Manhattan
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Absolventi University of Chicago
Kategória:Osobnosti zo San Francisca
Donald Arthur Glaser

**Donald Arthur Glaser** (* 21. september 1926, Cleveland, Ohio, USA – † 28. február 2013, Berkeley, Kalifornia) bol americký fyzik a neurobiológ. V roku 1960 dostal Nobelovu cenu za fyziku za vynález bublinovej komory.

## Iné projekty

Kategória:Fyzici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Biológovia USA
Kategória:Fyzici židovského pôvodu
Kategória:Biológovia židovského pôvodu
Kategória:Osobnosti USA židovského pôvodu
Kategória:Absolventi California Institute of Technology
Kategória:Osobnosti z Clevelandu (Ohio)
Šiničiró Tomonaga

**Šiničiró Tomonaga** (, anglický prepis Shinichiro Tomonaga; * 31. marec 1906, Tokio, Japonsko – † 8. júl 1979, Tokio), známy aj ako **Sin-Itiro Tomonaga** bol japonský fyzik. 

V roku 1965 dostal spoločne s Richardom Feynmanom a Julianom Schwingerom Nobelovu cenu za fyziku za prácu v kvantovej elektrodynamike.

## Iné projekty

Kategória:Nositelia Nobelovej ceny za fyziku
Kategória:Japonskí fyzici
Kategória:Japonskí nositelia Nobelovej ceny
Kategória:Osobnosti z Tokia
Sandra Magnusová

**Sandra Hall Magnusová** (* 30. október 1964, Belleville, Illinois, USA) je americká letecká inžinierka, od mája 1996 astronautka, členka oddielu kozmonautov NASA. V októbri 2002 sa prvýkrát vydala do vesmíru na Medzinárodnú vesmírnu stanicu (ISS) na palube raketoplánu Atlantis, druhýkrát strávila na ISS štyri mesiace od novembra 2008 do marca 2009 v rámci Expedície 18. V roku 2011 letela na ako letová špecialistka pri misii STS-135. Celkom prežila v kozme 157 dní, 8 hodín a 44 minút. 

## Životopis
### Mladosť
Narodila sa v Belleville v štáte Illinois, kde roku 1982 absolvovala strednú školu. Roku 1986 získala bakalársky titul z fyziky na University of Missouri v meste Rolla (neskôr, roku 1990 tu získala titul magister elektrotechniky) a ešte roku 1986 začala pracovať v spoločnosti McDonnell Douglas. Od roku 1991 spracovávala doktorskú dizertáciu v Georgijskom technologickom inštitúte (Georgia Institute of Technology) ako štipendista Lewisovho výskumného strediska NASA (NASA-Lewis Research Center), prácu obhájila a doktorský titul získala v roku 1996.  

### Astronautka
thumb|left|Shane Kimbrough a Sandra Magnusová na ISS. 16. novembra 2008 
V máji 1996 sa úspešne zúčastnila 16. náboru astronautov NASA. Absolvovala všeobecnú kozmickú prípravu a získala kvalifikáciu letový špecialista.  
 
Od mája 1998 pracovala v skupine NASA pre spoluprácu s ruskými partnermi. V auguste 2001 bola zaradená do posádky misie STS-112. Raketoplán Atlantis na let STS-112 odštartoval 7. októbra 2002, cieľom misie bolo pokračovanie vo výstavbe Medzinárodnej vesmírnej stanice (ISS). Na Zemi Atlantis pristál 18. októbra 2002 po 10 dňoch, 19 hodinách a 59 minútach letu.  
Vo februári 2007 bola vymenovaná za palubného inžiniera Expedície 17 so štartom pri lete STS-126. V dôsledku posunu letov Space Shuttle prešla do Expedície 18. Na druhý let vzlietla 15. novembra 2008 na palube raketoplánu Endeavour. V posádke ISS nahradila Gregoryho Chamitoffa. Na stanici zostala do marca 2009, kedy ju vystriedal Koiči Wakata. Na Zem sa vrátila v raketopláne Discovery 28. marca 2009, tentoraz po 133 dňoch, 18 hodinách a 18 minútach pobytu v kozme.  

## Referencie



## Iné projekty

## Externé odkazy
* – Oficiálna biografia NASA

Kategória:Kozmonauti USA
Kategória:Kozmonautky
Kategória:Rádioamatéri
Kategória:Osobnosti z Illinoisu
Julian Schwinger

**Julian Seymour Schwinger** (* 12. február 1918, New York, New York, USA – † 16. júl 1994, Los Angeles, Kalifornia) bol americký teoretický fyzik. 

V roku 1965 dostal spolu s Richardom Feynmanom a Šiničiró Tomonagom Nobelovu cenu za fyziku za prácu v kvantovej elektrodynamike.

## Iné projekty

Kategória:Fyzici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Osobnosti z New Yorku
Louis Eugène Félix Néel

**Louis Eugène Félix Néel** (* 22. november 1904, Lyon, Francúzsko - † 17. november 2000, Brive-la-Gaillarde) bol francúzsky fyzik. 

V roku 1970 dostal spolu so švédskym fyzikom Hannesom Alfvénom Nobelovu cenu za fyziku za prácu týkajúcu sa magnetických vlastností pevných látok.

Kategória:Nositelia Nobelovej ceny za fyziku
Kategória:Francúzski nositelia Nobelovej ceny
Kategória:Francúzski fyzici
Kategória:Absolventi École Normale Supérieure
Kategória:Osobnosti z Lyonu
Kategória:Absolventi Štrasburskej univerzity
Kategória:Vyučujúci na Štrasburskej univerzite
Johann Strauss

**Johann Strauss** môže byť:
* rakúsky hudobný skladateľ, pozri Johann Strauss starší
* rakúsky hudobný skladateľ, pozri Johann Strauss mladší

Strauss, Johann
HC Košice v sezóne 2006/2007

**[[HC Košice]] v sezóne [[Slovnaft extraliga 2006/2007|2006/2007]]** hrali svoju štrnástu sezónu v najvyššej slovenskej hokejovej súťaži. V tejto sezóne sa klubu darilo, ale do finále nepostúpil, v semifinále prehral s Duklou Trenčín 2:4 na zápasy.

## Sezóna
### Káder
**Tréneri**
*  Ján Šterbák (* 11. jún 1952)
*  Anton Tomko (* 4. august 1963)

#### Zmeny v Kádru
##### Pred sezónou

##### Počas sezóny

## Liga
### Herný systém
Základná časť sa hrala systémom, kde každý s každým odohral 3 zápasy vonku a 3 zápasy doma. Prvých 8 celkov po základnej časti postupuje do play-off, nikto nevypadával. Všetky série sa hrali na 4 víťazné stretnutia.

### Zápasy Základnej časti

### Tabuľka základnej časti

### Play-off
#### Zápasy





#### Pavúk

#### Štatistiky hráčov
**Zdroj:** eurohockey.com, Slovenský zväz ľadového hokeja
##### Hráči v poli

##### Brankári

## Referencie

## Externé odkazy
* hckosice.sk(oficiálna stránka)
* hckefans.blog.cz - HC Košice - Pride of East
* Hokej.sk 
* Slovenský zväz ľadového hokeja
* eliteprospects.com
* cs.wikipedia.org 

Kategória:Ľadový hokej v 2006
Kategória:Ľadový hokej v 2007
Kategória:Sezóny HC Košice
Leon Cooper

**Leon N. Cooper** (* 28. február 1930, New York, štát New York, USA† 23. október 2024, Providence, Rhode Island, USA) bol americký fyzik.

V roku 1972 dostal spolu s Johnom Bardeenom a Johnom Robertom Schriefferom Nobelovu cenu za fyziku za teóriu konvenčnej supravodivosti známu podľa trojice autorov ako BCS teória.

## Referencie

## Iné projekty

## Externé odkazy
* Profil na stránke Nobelovej ceny 

Kategória:Fyzici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Členovia United States National Academy of Sciences
Kategória:Absolventi Kolumbijskej univerzity
Kategória:Fyzici židovského pôvodu
Kategória:Osobnosti USA židovského pôvodu
Kategória:Osobnosti USA poľského pôvodu
Kategória:Osobnosti z Bronxu
John Robert Schrieffer

**John Robert Schrieffer** (* 31. máj 1931, Oak Park, Illinois, USA† 27. júl 2019, Tallahassee, Florida) bol americký fyzik.

V roku 1972 dostal spolu s Johnom Bardeenom a Leonom Cooperom Nobelovu cenu za fyziku za vývoj tzv. BCS teórie, prvej úspešnej mikroskopickej teórie supravodivosti.

## Referencie


## Iné projekty

Kategória:Fyzici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Absolventi MIT
Kategória:Osobnosti z Oak Parku (Illinois)
Pink Narcissus

***Pink Narcissus*** je americký film z roku 1971, ktorý bol nakrútený v skromných amatérskych podmienkach v jednom z manhattanských apartmánov. V závere filmu sa jeho autor podpísal ako *Anonymous*. Zistilo sa, že film natočil James Bidgood. Film patrí medzi kultové snímky kinematografie s homosexuálnou tematikou a je dostupný medziiným aj na DVD nosičoch. Doslovný preklad názvu filmu je *Ružový Narcis*.

## Obsah filmu
Film rozpráva príbeh o homosexuálnom, veľmi peknom chlapcovi, prostitútovi, ktorý vo svojich voľných chvíľach uniká do sveta vlastných narcistických fantázií a snov. Chlapec/prostitút si sám seba predstavuje v stredobode pozornosti (napríklad v roli matadora v aréne, ako otrok rímskeho cisára alebo ako chlapca z háremu jedného šejka, ako anjela a podobne). Film bol sčasti natočený primitívnymi prostriedkami na 8-mm film a jeho pestrosť obrázkov a farebnosť ovplyvnila umelcov ako Pierre et Gilles.

## Externé odkazy
*The Internet movie database - Pink Narcissus 
*Česko-slovenská filmová databáza - Pink Narcissus 

Kategória:Filmy USA
Kategória:Filmy z 1971
Kategória:Filmy s LGBT témou
Kategória:Mužská prostitúcia
Kategória:Filmy podľa názvu
Nevedomosť

**Nevedomosť** môže byť:
* nedostatok vedomosti/-tí, pozri nevedomosť (neznalosť)
* nevzdelanosť
* vlastnosť nebyť vediaci, neoboznámenosť
* vlastnosť nebyť vedomý, neuvedomenosť, neúmyselnosť, mimovoľnosť
* zastarano: neznámosť
Ignorant

**Ignorant** môže byť:
*človek, ktorý ignoruje, pozri pod ignorovanie
*pejoratívne: nevzdelaný, obmedzený človek, pozri pod nevedomosť (neznalosť)
*hra Thomasa Bernharda, pozri Ignorant (hra)
Marduk (rozlišovacia stránka)

**Marduk** môže byť:
*babylonský boh, pozri Marduk
*hudobná skupina, pozri Marduk (hudobná skupina)
Endgame

**Endgame** () je dramatická hra napísaná Samuelom Beckettom. Hra mala premiéru 3. apríla 1957 v Londýnskom Royal Court Theatre.

## Príbeh
Hra poukazuje na predstavu konca sveta, kedy ľudstvo predstavujú štyria ľudia, z ktorých traja sú nepohybliví. Uprostred scén je na kolieskovom kresle Hamm, ďalej sú tam dva kontajnery na smeti, kde žijú jeho rodičia Nagg a Nell, jediným pohyblivým je ich sluha Clov, ktorý ich v závere hry opúšťa.

## Predstavenie
### Steppenwolf Company Theatre
* Réžia Franka Galati. Hra bude mať premiéru 1. apríla 2010 - 6. júna 2010 v Chicagskom divadle Downstairs.
* *Hamm* .... Ian Barford
* *Clov* .... Francis Guinan
* *Nell* .... Martha Lavey
* *Nagg* .... William Petersen

### Duchess Theatre
* Réžia Simona McBurneyho. Hra bude mať premiéru 15. októbra 2009 - 5. decembra 2009 v Londýne.
* *Hamm* .... Mark Rylance
* *Simon McBurney* .... Clov

### Theatre Matters, Johnstown, PA
* Hra mala premiéru 17. júla 2008.

### San Quentin Workshop's Production
* Hra mala premiéru v roku 1991.
* *Nagg* .... Alex Mandell

## Film
* Réžia Tony Coe.
** *Hamm* .... Norman Beaton
** *Clov* .... Stephen Rea
** *Nagg* .... Charlie Drake
** *Nell* .... Kate Binchy

* Réžia Conor McPherson.
** *Hamm* .... Michael Gambon
** *Clov* .... David Thewlis
** *Nell* .... Jean Anderson
** *Nagg* .... Charles Simon

## Externé odkazy
* Endgame (1989)
* Endgame (2002)
* Československá filmová databáza

Kategória:Absurdná dráma
Kategória:Divadelné hry Samuela Becketta
Kategória:Divadelné hry z 50. rokov 20. storočia
Ignorovanie

**Ignorovanie** je úmyselné nevšímanie, nepozn(áv)anie či zanedbávanie, nedbanie na prítomnosť niekoho či niečoho, odmietanie reagovať. 

## Ignorovanie z pohľadu sociálnej psychológie
Z hľadiska ľudskej komunikácie sa v sociálnej psychológii za ignorovanie považuje zámerné odmietanie reagovať (napríklad na otázku, dotaz alebo kritiku) a vyjadriť sa tak k danému problému. Dôvodom môže byť napríklad pohŕdanie daným človekom alebo pocit urazenosti voči danému človeku. Ignorovanie však môže byť aj snahou vyhnúť sa konfliktu s daným človekom:
* Selektívne ignorovanie je asertívna komunikačná technika, ktorá umožňuje vyrovnať sa s kritikou tak, že na manipulatívnu, nevecnú, príliš všeobecnú kritiku nereagujeme. Dávame však jasne najavo, že sme ju zaregistrovali.
* Pluralistická ignorancia (pluralitná ignorancia, spoločenský nezáujem) je pojem zavedený Danielom Katzom a Floydom H. Allportom, označujúci "situáciu, kedy väčšina členov skupiny subjektívne neprijíma normu, ale usudzuje (nesprávne), že väčšina ostatných ju akceptuje...Slovami Krecha a Crutchfielda (1948, str. 388–89) je to situácia, kedy 'nikto neverí, ale každý si myslí, že všetci veria'". 

## Referencie


## Pozri aj
*Ignorancia
*Ignorantstvo
*Záujem

## Iné projekty

## Odkazy
* Ján Praško: Asertivita v partnerství
* M. J. Smith: When I say no, I feel guilty

## Externé odkazy
* Slovenské slovníky

Kategória:Sociálna psychológia
Ignorantstvo

**Ignorantstvo** alebo **ignorácia** môže byť:
* ignorancia, nevedomosť;
* ignorovanie;
* ignorantský čin.
Thomas Vermaelen

**Thomas Vermaelen** (* 14. november 1985, Kapellen, Belgicko) je belgický futbalista, ktorý pôsobí v španielskom klube FC Barcelona na poste obrancu. Do Barcelony prestúpil v auguste  2014 z Arsenalu Londýn.

## Klubová kariéra
### Ajax Amsterdam
V roku 2003 prišiel do mládežníckej akadémii Ajaxu Amsterdam. Svoj prvý profesionálny zápas odohral 14. februára 2004 v drese Ajaxu v zápase proti FC Volendam, v ktorom jeho tím zvíťazil 2-0 . Bol to jeho jediný zápas v sezóne, v ktorej Ajax vyhral holandskú ligu. V sezóne 2004/2005 išiel na hosťovanie do klubu RKC Waalwijk. Tam odohral 13 zápasov a dal dva góly a po sezóne sa vrátil do Ajaxu. V sezóne 2005/2006 vyhral KNVB Cup, čiže holandský pohár. O rok neskôr získal jeho tím znovu tento pohár a aj Johan Cruijff Schaal. V roku 2007 znovu vyhral Ajax Johan Cruijff Schaal. Po odchode Klaasa-Jana Huntelaara sa v sezóne 2008/2009 stal kapitánom Ajaxu. 

### Arsenal FC
Do Arsenalu prestúpil za 10 miliónov eur. Svoj debut si odbil hneď v prvom ligovom zápase nového ročníka Premier League a dal hneď aj prvý gól v novom klube. Bolo to v zápase proti  Evertonu, keď dal gól v 37. minúte a stav upravil na 2-0. 16. septembra dal svoj prvý gól v Lige majstrov, paradoxne proti belgickému tímu Standard Liège. No ale najlepší výkon podal v zápase proti Wiganu, keď vsietil dva góly. Dva góly v jednom zápase dal aj 4. októbra 2009 proti Blackburnu.
Po sezóne sa dostal do jedenástky sezóny v Premier League.

## Klubové štatistiky

## Trofeje
### Ajax
* KNVB Cup (2): 2005–06, 2006–07
* Johan Cruijff Schaal (2): 2006, 2007

### Arsenal
* Emirates Cup (1): 2009

## Iné projekty

## Externé odkazy
*Oficiálna stránka Arsenalu-profil

Kategória:Hráči Arsenal FC
Kategória:Hráči Ajax Amsterdam
Sviečka

**Sviečka** môže byť:
* malý, spravidla valcovitý výrobok z horľavého materiálu (vosku, parafínu a pod.) s knôtom uprostred, slúžiaci na svietenie, menšia svieca, pozri svieca
* v technike: súčiastka zapaľovacieho mechanizmu zážihového motora, pozri zapaľovacia sviečka
* v letectve: letový obrat, pri ktorom lietadlo prechádza do strmého, príp. až zvislého stúpavého letu a po dosiahnutí určitej výšky alebo pri poklese rýchlosti na určitú hodnotu prechádza spravidla do vodorovného letu, pozri sviečka (letectvo)
* v športe:
** v gymnastike: stoj na ramenách s trupom a nohami vystretými kolmo vzhľadom na podložku, pozri sviečka (gymnastika)
** vo futbale (slangovo): vysoký kolmý odkop lopty, pozri kop (futbal)
* hovorovo (žartovne): nosný hlien visiaci pod nosom, pozri hlien

## Pozri aj
* kandela, jednotka svietivosti
* sviečková
* sviečková manifestácia

## Referencie
Benedikt XII.

**Benedikt XII.**, vlastným menom **Jacques Fournier** (* 1280?, Pamiers, Francúzsko – † 25. apríl 1342, Avignon) bol pápež od 20. december 1334 až do svojej smrti.

Svoju cirkevnú dráhu začal ako cisterciánsky mních, neskôr študoval v Paríži. V roku 1317 sa stal biskupom v Pamiers, kde pôsobil aj ako inkvizítor, od roku 1326 bol biskupom v Mirepoix. V roku 1327 ho Ján XXII. vymenoval za kardinála.

## Referencie

## Pozri aj

* Zoznam kardinálov vymenovaných Benediktom XII.

## Iné projekty

## Zdroj

Kategória:Narodenia v 13. storočí
Kategória:Úmrtia v 1342
Kategória:Francúzski pápeži
Sirion (rieka)

**Sirion** je najznámejšou a najväčšou riekou Beleriandu v prvom veku vo fiktívnom svete J.R.R. Tolkiena. Rieka delí Beleriand na západnú a východnú časť. Karen Wynn Fonstadová vo svojej knihe Atlas of Middle-earth odhaduje jej dĺžku na 390 míľ to je asi 630 km. Pramení na severe Beleriandu v horách Ered Wethrim a ústi do Balarskrj zátoky Belegaerského oceánu.

## Priebeh toku

Rieka pramení v mieste zvanom Eithel Sirion - Prameň Sirionu na východnom úbočí hor Ered Wethrim. Ďalej tečie pozdĺž svahov Ered Wethrim na juhovýchod. Preteká močariskami Serech, kde sa do nej vlieva prví väčší prítok Rivil. Sirion sa ďalej stáča na juhozápad a preteká úzkym údolím medzi útesmi hôr Ered Wethrim a vysočiny Dorthonionu. Údolie sa nazývalo Sirionský priesmyk. V polke priesmyku bol uprostred rieky ostrov Tol Sirion. Rieka uhýba na juhovýchod a tvorí hranicu medzi Dimbarem a Brethilským lesom. V týchto miestach sa dal Sirion prekročiť cez brod Brithiach. Potom sa do Sirionu vlievala Rieka Mindeb. Ďalej pretekal lesmi Doriathského kráľovstva kde sa do neho vlievali rieky Teiglin a Esgalduina. Po sútoku s Arosem opúšťa Doriath a mieri na juh k močariskám Aelin-uial. Po Sirionských vodopádoch si rieka ďalej razí cestu na juh priamo pod pohorím Andram. Po 14 kilometroch v podzemí sa vynára na druhej strane v mieste zvanom Brány Sirionu. Na dolnom toku už Sirion tečie priamo na juh. Preteká zemou Nan-tathren, kde sa do neho vlieva jeho najväčší prítok Narog. Ďalej na juh už začína dlhá delta rieky, po ktorej sa Sirion vlieva do Balarskej zátoky.

## Najväčšie prítoky

*ľavé - Rivil, Mindeb, Esgalduina, Aros
*pravé - Teiglin, Narog

## Osídlenie

U prameňa Sirionu nechal kráľ Noldor Fingolfin zbudovať svoju mocnú vežu Barad Eithel. Na ostrove Tol Sirion mal svoju pevnosť Minas Tirith Finrod Felagund. V lese Brethil sídlili Edain vedení svojou pani Haleth. Doriath, ktorého západnú hranicu Rieka tvorila, bol osídlený Sindar. Po vypálení prístavných miest vo Falasu, vybudovali elfovia pod vedením Círdana u ústia rieky Sirionské prístavy.

## Prechody cez rieku

Mohutná Rieka Sirion sa dala prekročiť len na niekoľkých miestach. Boli to napríklad most na Tol-Sirionu, brod Brithiach medzi Dimbarem a Brethilem a elfské prevozy na Aelin-uial. Inak než v člne nebola preprava možná ani v zime, pretože Sirion na juh od močarísk Serech v zime nezamŕzal.

Kategória:Stredozem
Kategória:Fiktívne rieky
Klement VI.

**Klement VI.**, vlastným menom *Pierre de Rosieres* (* 1291, Rosiers-d'Égletons, Francúzske kráľovstvo – † 6. december 1352, Avignon) bol 198. pápež od 7. mája 1342 do svojej smrti. Bol jedným zo siedmich pápežov sídliacich v „avignonskom zajatí“. Ako ctiteľ umenia a estét sa výrazne zaslúžil o rozvoj Avignonu a výzdobu pápežského sídla.

Pochádzal pravdepodobne z juhofrancúzskej šľachtickej rodiny a čoskoro sa stal členom rádu benediktínov. V roku 1326 sa stal opátom vo Fécamp, v roku 1328 biskupom v Arras, 1329 arcibiskupom v Sens a v roku 1320 aj v Rouen. Pápež Benedikt XII. ho vymenoval v roku 1338 za kardinála.

Bol učiteľom budúceho českého kráľa a rímskonemeckého cisára Karola IV. počas jeho pobytu vo Francúzsku. Roku 1344 povýšil pražské biskupstvo na arcibiskupstvo (prvým pražským arcibiskupom bol Arnošt z Pardubíc).

Počas jeho pontifikátu prepukla veľká morová epidémia, tzv. „Čierna smrť“ (1347–1350), ktorá podľa niektorých odhadov zahubila až 1/3 európskej populácie.

## Pozri aj

* Zoznam kardinálov vymenovaných Klementom VI.

## Iné projekty

## Zdroj

Kategória:Narodenia v 1291
Kategória:Úmrtia 6. decembra
Kategória:Úmrtia v 1352
Kategória:Francúzski pápeži
Montluçon

**Montluçon** (okcitánsky: *Montluçon* [muⁿljyˈsu / məljyˈsu]) je mesto vo Francúzsku. Leží v regióne Auvergne-Rhône-Alpes, departemente Allier. Má 38 978 obyvateľov (rok 2009), ktorí sa nazývajú *Montluçonnais*. Montluçon láka turistov najmä svojim zachovalým stredovekým historickým jadrom.

## Poloha
Montluçon má rozlohu . Najvyšší bod je položený  a najnižší bod  Mestom preteká rieka Cher.

## Obyvateľstvo
Montluçon má 38978 obyvateľov (2009).


Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:373
PlotArea   = left:50 bottom:50 top:30 right:30
DateFormat = x.y
Period     = from:0 till:60000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:10000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo

BarData=
  bar:1962 text:1962
  bar:1968 text:1968
  bar:1975 text:1975
  bar:1982 text:1982
  bar:1990 text:1990
  bar:1999 text:1999

PlotData=
  color:barra width:20 align:left

  bar:1962 from:0 till: 55184
  bar:1968 from:0 till: 57871
  bar:1975 from:0 till: 56468
  bar:1982 from:0 till: 49912
  bar:1990 from:0 till: 44248
  bar:1999 from:0 till: 41362

PlotData=

  bar:1962 at: 55184 fontsize:S text: 55184 shift:(-10,5)
  bar:1968 at: 57871 fontsize:S text: 57871 shift:(-10,5)
  bar:1975 at: 56468 fontsize:S text: 56468 shift:(-10,5)
  bar:1982 at: 49912 fontsize:S text: 49912 shift:(-10,5)
  bar:1990 at: 44248 fontsize:S text: 44248 shift:(-10,5)
  bar:1999 at: 41362 fontsize:S text: 41362 shift:(-10,5)

TextData=
  fontsize:S pos:(20,20)

## Partnerské mestá
*  Antsirabe, Madagaskar
*  Hagen, Nemecko
*  Leszno, Poľsko

## Referencie


## Iné projekty

## Externé odkazy
* Oficiálna stránka
* Všeobecné informácie 

## Zdroj

Kategória:Mestá v regióne Auvergne-Rhône-Alpes
Kategória:Obce v departemente Allier
Tetrametrín

náhľad|Tetrametrín
**Tetrametrín** (C19H25NO4) je silný syntetický insekticíd a patrí do skupiny pyretroidov. Je to biela kryštalická tuhá látka s teplotou topenia 65-80°C. Komerčný produkt je zmes stereoizomérov.

Bežne sa používa ako insekticíd a zasahuje nervový systém hmyzu.

Kategória:Insekticídy
Detektív Karol

***Detektív Karol*** je česko-slovenský rodinný výchovno-vzdelávací televízny seriál, na ktorom sa podieľal Jozef Nodžák. Vysielal sa v rokoch 19801986 a režíroval ho Jozef Bednárik. Úvodná zvučka seriálu bola pôvodne skladbou () nemeckej skupiny Kraftwerk. Seriál humorne obohatili aj kresby karikaturistu Alana Lesyka.

## Série

## Obsadenie
* Marián Zednikovič
* Jozef Dóczy
* Božena Slabejová
* Gustáv Herényi
* Andrej Nemec
* Ján Tréger
* Ľubica Trégerová
* Pavol Lazar
* Peter Gašparík

## Referencie

Kategória:Česko-slovenské televízne seriály
Kategória:Televízne seriály z roku 1980
Veľvyslanectvo Slovinskej republiky v Bratislave

náhľad|Sídlo veľvyslanectva na Ventúrskej 5

**Veľvyslanectvo Slovinskej republiky v Bratislave** (, ) je zastupiteľský úrad Slovinskej republiky so sídlom na Ventúrskej ulici č. 5 v Bratislave. Vedúci úradu je mimoriadny a splnomocnený veľvyslanec Stanislav Raščan.

## Externé odkazy
* Oficiálna stránka veľvyslanectva

Slovinsko
Slovensko
Kategória:Politika v Bratislave
Medzinárodný deň mieru

thumb|Vlajka OSN

**Medzinárodný deň mieru** () každoročne nastáva 21. septembra. Je venovaný mieru a oslavuje ho mnoho štátov, politických zoskupení a ľudí.

Pri oslave v New Yorku v sídle OSN zvoní „Peace Bell“ (Mierový zvon). Zvon bol odliaty z mincí darovaných deťmi zo všetkých kontinentov. Na boku zvona je napísané „Long live absolute world peace“ - Nech žije úplný svetový mier.

## História
### 1981
Valné zhromaždenie Organizácie Spojených národov deklarovalo v rezolúcii sponzorovanej UK a Kostarikou, tretí utorok v septembri, regulárny otvárací deň rokovaní Valného zhromaždenia ako Medzinárodný deň mieru venovaný pripomenutiu si a posilneniu ideálov mieru

### 1982
**Utorok 21 September 1982** bol prvý Medzinárodný deň mieru.

### 2014 – Právo na mier (Right to Peace)
Témou Medzinárodného dňa mieru v roku 2014 je právo ľudí na mier, potvrdzujúc sľub Spojených národov v Deklarácii OSN na právo národov na mier, ktorá uznáva, že propagácia mieru je vitálna pre celkové užívanie všetkých ľudských práv.

Na pripomenutie tohto dňa **thinkPEACE Network** (sieť mysliaca na mier) bude propagovať zábavný program "Sólo pre mier", ktorý bude uvedený vo viac ako 50 kluboch po svete. **Globálna iniciatíva Vlny láskavosti** oslavuje tento deň globálnymi meditačnými akciami.

## Zdroj

Kategória:Medzinárodné sviatky
Kategória:OSN
Kategória:21. september
Povinná výbava automobilu

**Povinná výbava automobilu** je súhrn nástrojov, náhradných dielov a ďalších doplnkov predpísaných právnymi predpismi krajiny na to, aby mohlo byť vozidlo považované za spôsobilé na prevádzku na pozemných komunikáciách. Povinná výbava musí byť vo vozidle prítomná kedykoľvek, keď je vozidlo prevádzkované na pozemných komunikáciách.

## Povinná výbava na Slovensku
* príručný zdvihák s nosnosťou rovnajúcou sa aspoň zaťaženiu najviac zaťaženej nápravy alebo zdvíhanej časti vozidla
* kľúč na matice alebo skrutky kolies
* náhradné koleso s diskom a s náhradnou pneumatikou predpísaného druhu a rozmeru alebo sada na opravu pneumatík
* bezpečnostný odev (vesta, overal, bunda, pláštenka), dosiahnuteľný zo sedadla miesta vodiča
* homologizovaný prenosný výstražný trojuholník
* lekárnička

## Referencie

Kategória:Výbava automobilu
Archon

**Archon** môže byť:
*Archon (rod motýľa)
* počítačová hra od Electronic Arts z roku 1983, pozri Archon (počítačová hra)
* obec vo Francúzsku, pozri Archon (Aisne)

## Pozri aj
*archón
Neapolské kráľovstvo

**Neapolské kráľovstvo** () alebo **Neapolsko** bol historický štátny útvar na juhu Apeninského polostrova, ktorý existoval v rokoch 1285 – 1816. Do roku 1285 patrilo územie okolo mesta Neapol Sicílskemu kráľovstvu, ktoré vzniklo v roku 1130.

## Povstanie a rozdelenie kráľovstva
V roku 1282 vypuklo na Sicílii proti Francúzsku rozsiahle povstanie, ktoré sa do dejín zapísalo ako Sicílske nešpory. Príčinou povstania bol veľký daňový útlak kráľa Karola I. a jeho vláda – neustále sa totiž pokúšal o ďalšiu expanzívnu politiku; okrem iného aj na území obnovenej byzantskej ríše. Preto toto povstanie finančne podporil aj byzantský cisár Michael VIII. Palaiologos. Sicílsky vzbúrenci potom prijali za svojho kráľa aragónskeho kráľa Petra III. Ten však ovládol iba ostrov Sicília a pevninská časť kráľovstva zostala naďalej v rukách Anjuovcov.

Po dvadsiatich rokoch bojov bola v roku 1302 uzavretá mierová zmluva, ktorou bola uznaná samostatnosť ostrovného kráľovstva na čele s aragónskou dynastiou a bolo oficiálne pomenované **Kráľovstvo Trinacria** (bežne sa však skôr označovalo *Kráľovstvo Sicílske za (messinským) majákom*). Mierová zmluva ďalej potvrdila pevninskú časť kráľovstva dynastii Anjuovcov; táto pevninská časť sa síce formálne nazývala *Sicílske kráľovstvo* (bežne sa tiež označovala aj ako *Kráľovstvo Sicílske pred (messinským) majákom*), ale v súčasnosti je známe ako **Neapolské kráľovstvo** (pomenované podľa hlavného mesta).

## Španielska nadvláda
V roku 1735 dobyl Sicílske kráľovstvo vo vojne o poľské dedičstvo parmský vojvoda Karol Bourbonský, ktorý sa zároveň stal aj neapolským kráľom. Obe kráľovstvá boli odvtedy s krátkou Napoleonskou prestávkou pod vládou jedného panovníka a v roku 1816 boli aj formálne spojené do Kráľovstva oboch Sicílií.

## Pozri aj
* Zoznam panovníkov Neapolska
* Zoznam manželiek a manželov neapolských panovníkov
* Kráľovstvo oboch Sicílií
* Sicílske kráľovstvo
* Sicílske nešpory

## Iné projekty

## Zdroj
* 

Kategória:Dejiny Talianska
Kategória:Dejiny Sicílie
Kategória:Zaniknuté kráľovstvá
Kategória:Zaniknuté štáty Európy
Kategória:Zaniknuté štáty
Prešmyk

**Prešmyk** môže byť:
* chemická reakcia, pri ktorej dochádza k preskupeniu atómov vo vnútri molekuly, pozri prešmyk (chémia)
* v geológii, typ zlomu, pri ktorom dochádza k presunu nadložnej kryhy na podložnú, pozri prešmyk (geológia)
Bucaspor

**Buca Spor Kulübü** známy aj pod skráteným názvom **Bucaspor** je turecký športový klub sídliaci v Izmire. Je členom druhej najvyššej tureckej futbalovej ligy, v sezóne 1996/97 neuspel v baráži o postup do prvej ligy, keď prehral s klubom Sekerspor 1-4. domáce zápasy hráva na štadióna Buca Arena s kapacitou 8&nbsp;600 divákov.

## História
Klub bol založený v roku 1928. V rokoch 1937-39 bol spojený s klubmi Altay a Altınordu a niesol meno *Üçokspor*. Do roku 1984 pôsobil na amatérskej báze, do druhej ligy postúpil v roku 1990. V roku 2001 zostúpil do tretej tureckej ligy, v sezóne 2008/09 sa mu podaril návrat do druhej ligy.

Kategória:Turecké futbalové kluby
Slovenský vinohradnícky región

right|náhľad|500 px|Slovenský vinohradnícky región
**Slovenský vinohradnícky región** je územie Slovenska, na ktorom je povolené pestovanie viniča a výroba vína. Člení sa na 6 vinohradníckych oblastí (pozri Zoznam vinohradníckych oblastí Slovenska), ktoré sa delia na vinohradnícke rajóny. 


kategória:Víno
Humanitas Prize

**Humanitas Prize** je cena každoročne udeľovaná scenáristom televízneho filmu alebo seriálu pre jeho prínos v propagácii a podpore ľudskej dôstojnosti, slobody a zmyslu života. Táto cena sa udeľuje od roku 1974 v troch kategóriách rozdelených podľa dĺžky trvania jednotlivých programov (30, 60 a 90 minút) čo zodpovedá komédiám (sitkomom), drámam a televíznym filmom alebo minisériálom. Víťaz dostáva peňažnú odmenu 10 000 dolárov a trofej.

Najznámejší víťazi sú napr. Alan Alda (M*A*S*H), Steven Bochco (Hill Street Blues, NYPD Blue), David Milch (NYPD Blue), David E. Kelley (Picket Fences), Steven Zaillian (Schindler's List), Ben Affleck a Matt Damon (Good Will Hunting), Tim Robbins (Dead Man Walking), Aaron Sorkin (The West Wing) a Keir Pearson a Terry George (Hotel Rwanda).

## Externé odkazy

*The Humanitas Prize oficiálna stránka  

Kategória:Filmové ocenenia v USA
Štefan Luby

**Štefan Luby** môže byť:
*predseda SAV v rokoch 1995-2009, fyzik a elektrotechnik, pozri Štefan Luby (fyzik)
*právnik, pozri Štefan Luby (právnik)

Luby, Štefan
Anna Maria Jopek

thumb|250px|right|Anna Maria Jopek
**Anna Maria Jopek** (* 14. december 1970, Varšava) je poľská popová a džezová speváčka.

## Diskografia
### Albumy
* *Ale jestem* (1997)
* *Szeptem* (1998)
* *Jasnosłyszenie* (1999)
* *Dzisiaj z Betleyem* (1999)
* *Bosa* (2000)
* *Barefoot* (2002)
* *Nienasycenie* (2002)
* *[[Upojenie]]* (+ Pat Metheny) (2002)
* *Farat* (live) (2003)
* *Secret* (2005)
* *Niebo* (2005)
* *ID* (2007)
* *BMW Jazz Club Volume 1: Jo & Co* (live) (2008)
* *Haiku* (2011)
* *Sobremesa* (2011)
* *Polanna* (2011)
* *Minione* (2017)
* *Czas kobiety* (2017)
* *Ulotne* (2018)

### Singles
* *Chwilozofia 32-bitowa* (1996)
* *Ale jestem* (1997)
* *Joszko Broda* (1997)
* *Nie przychodzisz mi do głowy* (1997)
* *Cud niepamięci* (1998)
* *Przed rozstaniem* (1998)
* *Ja wysiadam* (1999)
* *Księżyc jest niemym posłańcem* (1999)
* *Na całej połaci śnieg* (+ Jeremi Przybora, 1999)
* *Nadzieja nam się stanie* (1999)
* *Smutny bóg* (2000)
* *Ślady po Tobie* (2000)
* *Szepty i łzy* (2000)
* *Jeżeli chcesz* (2000)
* *Henry Lee / Tam, gdzie rosną dzikie róże* (+ Maciej Maleńczuk, 2001)
* *Upojenie* (2001)
* *Na dłoni* (2002)
* *O co tyle milczenia* (2002)
* *I pozostanie tajemnicą* (2002)
* *Małe dzieci po to są* (2003)
* *Tam, gdzie nie sięga wzrok* (2003)
* *Mania Mienia* (2003)
* * Możliwe* (2004)
* *Gdy mówią mi* (2005)
* *Niebo* (2006)
* *A gdybyśmy nigdy się nie spotkali* (2006)
* *Teraz i tu* (2007)
* *Zrób, co możesz* (2007)
* *Skłamałabym* (2007)
* *Cisza na skronie, na powieki słońce* (2008)
* *Możliwe* (2009)
* *Sypka Warszawa* (2009)

## Externé odkazy
* Oficiálna stránka 

Kategória:Poľské speváčky
Kategória:Narodenia v 1950
Kategória:Osobnosti z Varšavy